**Ministru kabineta noteikumu projekta** **“****Grozījumi Ministru kabineta 2017.gada 25.aprīļa noteikumos Nr. 221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir veikt grozījumus Ministru kabineta 2017.gada 25.aprīļa noteikumos Nr. 221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu”, lai precizētu kārtību kādā tiek veiktas iemaksas Valsts energoefektivitātes fondā un Valsts energoefektivitātes fonda līdzekļu izmantošanas nosacījumus, un pārskatu sniegšanas kārtību.  Tiesību akts stāsies spēkā līdz ar tā pieņemšanas brīdi. |

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Energoefektivitātes likuma 6. panta astotā daļa un 7. panta sestā daļa. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Energoefektivitātes likums nosaka energoefektivitātes plānošanas un uzraudzības prasības, tajā skaitā paredz vairākus energoefektivitātes uzlabošanas politikas pasākumus. Tostarp likums paredz valsts un pašvaldības energoefektivitātes fondu izveidi, kuru finansējumu veido energoefektivitātes pienākumu shēmas (turpmāk – EPS) atbildīgo pušu iemaksas un energoefektivitātes nodevu maksājumi. Ministru kabineta 2017.gada 25.aprīļa noteikumi Nr. 221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu” (turpmāk - MK noteikumi Nr.221) paredz, ka Valsts energoefektivitātes fonda (turpmāk – fonds) pārvaldītājs ir akciju sabiedrība “Attīstības finanšu institūcija Altum” (turpmāk – sabiedrība “Altum”), kā arī nosaka kārtību, kādā sabiedrība “Altum” uztur un izmanto fonda līdzekļus, un sniedz pārskatu par to izmantošanu. Ņemot vērā, ka noteikumos ir noteikta kārtībā, kādā sabiedrība “Altum” izmanto valsts energoefektivitātes fonda līdzekļus, un, ka MK noteikumi Nr.221 nenosaka kā izmantojami pašvaldību energoefektivitātes fonda līdzekļi, bet tikai valsts energoefektivitātes fonda līdzekļi, tiek precizēts MK noteikumu Nr.221 nosaukums, iekļaujot norādi, ka noteikumi nosaka tieši valsts energoefektivitātes fonda līdzekļu izmantošanu.  Energoefektivitātes likuma 7.panta 5.daļā un MK noteikumu Nr.221 18.punktā noteikts, ka fonda līdzekļi izmantojami, lai īstenotu valsts atbalsta programmu obligātā enerģijas galapatēriņa mērķa sasniegšanai un sabiedrības informēšanas un izglītošanas pasākumiem energoefektivitātes jomā. Ņemot vērā, ka šobrīd nav skaidrības, kāds finansējuma apmērs tuvākajā laikā varētu tikt iemaksāts fondā un šobrīd pieejamais finansējums ir pārāk neliels, lai būtu ekonomiski pamatoti izstrādāt un īstenot valsts atbalsta programmu, pagaidām sabiedrība “Altum” īstenos tikai Energoefektivitātes likumā un MK noteikumos Nr.221 noteiktos sabiedrības informēšanas un izglītošanas pasākumus energoefektivitātes jomā. Tiklīdz būs zināmas konkrētas prognozes par fonda finansējuma apmēru un tas kļūs lielāks, Ekonomikas ministrija izstrādās Ministru kabineta noteikumus valsts atbalsta programmai. Tādēļ arī noteikumu projekts paredz, ka sabiedrība “Altum” fonda finansējumu izmanto gan sabiedrības informēšanas un izglītošanas pasākumiem, gan arī lai īstenotu valsts atbalsta programmu obligātā enerģijas galapatēriņa mērķa sasniegšanai, kuras kārtību noteiks Ministru kabinets, atbilstoši Energoefektivitātes likumā noteiktajam.  Atbilstoši Energoefektivitātes likumā noteiktajam, fonda finanšu avoti ir energoefektivitātes pienākumu shēmas atbildīgo pušu iemaksas un vismaz 90 procenti no energoefektivitātes nodevas ieņēmumiem valsts budžetā. Turpretī MK noteikumu Nr.221 esošā redakcija nosaka, ka fondā iemaksājamas tikai energoefektivitātes pienākuma shēmas atbildīgo pušu iemaksas, nenorādot uz energoefektivitātes nodevām. Vienlaikus MK noteikumu Nr.221 nosacījumi paredz kārtību, kādā līdzekļi ieskaitāmi fondā un kā sabiedrība “Altum” izmanto šos līdzekļus. MK noteikumu Nr.221 esošā redakcija nosaka arī to, ka fonds darbību uzsāk tikai pēc tam, kad fondā iemaksātas EPS atbildīgo pušu iemaksas un tiek apstiprināts fonda nolikums. Vienlaikus norādām, ka EPS atbildīgās puses vēl nav veikušas maksājumus un nav informācijas kad un kādā apmērā tās varētu tikt iemaksātas, turpretī ir saņemti energoefektivitātes nodevu maksājumi, kurus Ekonomikas ministrija, atbilstoši Energoefektivitātes likumam, ir iemaksājusi fondā, kā arī ir apstiprināts fonda nolikums un noslēgts līgums starp Ekonomikas ministriju un sabiedrību “Altum” par fonda finansējuma izsniegšanas kārtību un fonda finansējuma izmantošanas mērķi. Līdz ar to, lai nekavētu fonda darbības uzsākšanu un būtu iespējams sākt līdzekļu izmantošanu atbilstoši Energoefektivitātes likumā noteiktajam, noteikumu projekts paredz, ka fonds darbību uzsāk ar brīdi, kad ir veiktas pirmās iemaksas fondā, neatkarīgi no tā, vai tās ir EPS atbildīgo pušu iemaksas vai energoefektivitātes nodevas, un ir apstiprināts fonda nolikums, un noslēgts līgums ar sabiedrību “Altum” par iemaksu ieskaitīšanu fondā. Norādām, ka noteikumu projekts paredz divu veidu līgumus – viens līgums ir par iemaksu ieskaitīšanu fondā, bet otrs līguma veids ir par līdzekļu izmantošanu, ietverot tajā valsts atbalsta programmas un/vai informatīvo un izglītojošo pasākumu īstenošanas un uzraudzības nosacījumus. Atbilstoši noteikumos noteiktajam, sabiedrība “Altum” īsteno Valsts sekretāra apstiprinātus informatīvos un izglītojošos pasākumus. Attiecīgi ņemot vērā to, ka par minēto pasākumu īstenošanu tiks slēgts arī līgums starp sabiedrību “Altum” un Ekonomikas ministriju, tad minētais pasākumu plāns tiks apstiprināts ar līgumu, pievienojot to līguma pielikumā.  Attiecībā uz fonda nolikumu, MK noteikumi Nr.221 esošajā redakcijā norāda kārtību, kādā tiek apstiprināts un sabiedrības “Altum” tīmekļa vietnē publicēts fonda nolikums. Norādām, ka sabiedrībai “Altum” nav nepieciešams ārējs regulējums, kas nosaka šāda nolikuma sagatavošanu. Turklāt minēto nolikumu parasti saskaņo nevis akcionāru sapulce, bet gan valde. Fonda nolikums ir nepieciešams, lai regulētu fonda pārvaldnieka darbību, finanšu līdzekļu uzskaites principus sabiedrības “Altum” grāmatvedības sistēmās un tajā aprakstīti ļoti specifiski ar sabiedrības “Altum” iekšējo darbību saistīti jautājumi, kas jau ir noteikti saskaņā ar dažādiem spēkā esošiem normatīviem regulējumiem, sabiedrības “Altum” grāmatvedības standartiem u.c. Līdz ar to uzskatāms, ka ar MK noteikumiem Nr.221 nav nepieciešams papildus regulēt sabiedrības “Altum” iekšējos darbības procesus – nolikuma saskaņošanas un publicēšanas nosacījumus.  MK noteikumu Nr.221 pašreizējās redakcijas 18.punktā nav norādīts, ka sabiedrība “Altum” var izmantot fonda līdzekļus tiešo un netiešo vadības izmaksu segšanai, kas rodas īstenojot valsts atbalsta programmu un informatīvos un izglītojošos pasākumus, turpretī 19.punktā minētas arī tiešās un netiešās fonda vadības izmaksas, tādējādi radot neskaidrības par minēto izmaksu segšanu no fonda līdzekļiem. Noteikumu projekts precīzāk definē, kam sabiedrība “Altum” izmanto fonda līdzekļus, paredzot arī sabiedrības “Altum” tiešās un netiešās vadības izmaksas, kas radīsies, īstenojot valsts atbalsta programmu un / vai īstenojot informatīvos un izglītojošos pasākumus. Atbilstoši precizēti arī noteikumos iekļautie nosacījumi vadības un pārvaldības izmaksu noteikšanai. Fonda pārvaldības izmaksu griesti 26 320 euro gadā tiek dzēsti, ņemot vērā to, ka šobrīd nav informācijas, cik liels finansējuma apmērs fondā būs pieejams kā arī nav iespējams novērtēt kā tiks ietekmētas pārvaldība izmaksas, būtiski pieaugot fonda apjomam. Ņemot vērā, ka sabiedrībai “Altum” saskaņā ar noteikumu projektā iekļauto ir pienākums Ekonomikas ministrijai ik ceturksni sniegt informāciju par izlietoto fonda finansējumu, nav riska, ka fonda finansējums tiks izmantots neatbilstoši vai neadekvātā apjomā.  Atbilstoši noteikumu projektā iekļautajam, sabiedrība “Altum” līdz katra ceturkšņa pirmā mēneša 30.datumam Ekonomikas ministrijai sniedz pārskatu par iepriekšējā ceturksnī īstenotajām darbībām, kas finansētas no fonda līdzekļiem un izlietoto fonda finansējumu. Sabiedrība “Altum”, iesniedzot pārskatu, tam pievieno visus izdevumus pamatojošos dokumentus. Pašu pārskatu sabiedrība “Altum” sagatavo brīvā formā, norādot šādu informāciju:  1. izdevumus attaisnojošo dokumentu numuru un datumu (atbilstoši pārskatam pielikumā pievienotajiem izdevumus apliecinošajiem dokumentiem);  2. attiecināmos izdevumus (summa, euro);  3.attiecīgo izdevumu mērķi, t.i., norāda darbības un pasākumus, kuru ietvaros radušās attiecīgās izmaksas;  4. tiešās un netiešās vadības izmaksas kā arī fonda pārvaldības izmaksas, kas radušās pārskata periodā. Norāda minēto izmaksu aprēķinu un iesniedz pamatojošos dokumentus.  Savukārt par īstenoto pasākumu ietvaros sasniegtajiem enerģijas ietaupījumiem sabiedrība “Altum” saskaņā ar Ministru kabineta 2016.gada 11.oktobra noteikumos Nr.668 “Energoefektivitātes monitoringa un piemērojamā energopārvaldības sistēmas standarta noteikumi” noteikto, ziņo līdz katra nākošā gada 1.novembrim. |
| 3. Projekta izstrādē iesaistītās institūcijas un publikas personas kapitālsabiedrības | Ekonomikas ministrija, sabiedrība “Altum” |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība “Altum”, kam ar noteikumu projektu tiek precizēti nosacījumi attiecībā uz Valsts energoefektivitātes fonda darbību un līdzekļu izmantošanu. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot noteikumu projekta ietekmi uz administratīvajām procedūrām un to izmaksām, nav identificēts administratīvā sloga palielinājums sabiedrībai “Altum”, jo MK noteikumi Nr.221 jau sākotnēji paredzēja, ka sabiedrība “Altum” īstenos noteikumu projektā iekļautās darbības.  Noteikumu projekta ieviešanas rezultātā tiks radīti apstākļi, kas veicinās energoefektivitātes paaugstināšanos, jo tiks īstenoti informatīvi un izglītojoši pasākumi energoefektivitātes jomā kā arī nākotnē tiks izstrādāta valsts atbalsta programma obligātā enerģijas galapatēriņa samazināšanai. Ņemot vērā minēto, noteikumu projektam ir pozitīva ietekme uz tautsaimniecību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jumu neskar. |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2. Budžeta izdevumi | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts energoefektivitātes fonds, kurš ne tikai atbalstītu valsts iniciatīvas energoefektivitātes jomā, līdz šim nebija izveidots. Līdz ar to nav iespējams prognozēt ietekmi uz valsts budžeta ieņēmumiem. Valsts budžeta ieņēmumi nav prognozējami arī tādu apsvērumu dēļ, ka uz šo brīdi nav zināma tā EPS komersantu daļa, kas pilnā apmērā nevarēs sasniegt tām paredzamo enerģijas ietaupījumu mērķi ar pašu īstenotiem pasākumiem, kā arī nav zināms par kādu atlikušo MWh apjomu (atbildīgai pusei noteiktā pienākumu apjomu) EPS komersanti izvēlēsies veikt iemaksas fondā. Arī attiecībā uz energoefektivitātes nodevām šobrīd nav iespējams precīzi aprēķināt, cik liels naudas daudzums tiks ieskaitīts fondā šajā un turpmākajos gados.  Tāpat nav iespējams prognozēt ietekmi uz pašvaldības budžetu, jo pašlaik neviena pašvaldība nav sniegusi oficiālu informāciju par to, ka tā plāno fonda izveidošanu. Attiecīgi nav zināms, vai un cik EPS komersanti un par kādu pienākuma apjomu būs gatavi veikt iemaksas pašvaldības energoefektivitātes fondā, ņemot vērā, ka likuma ievaros EPS komersantiem pastāv izvēles iespējas, kurā valsts vai pašvaldības fondā tie veiks iemaksas.  Vienīgais finansējuma apmērs, kas šobrīd ir skaidri nosakāms, ir iepriekšējā gadā (2018.gadā) saņemtie nodevu maksājumi, no kuriem 131 000 euro ir iemaksāti fondā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Iemaksu valsts energoefektivitātes fondā atbildīgā puse (EPS komersants) un energoefektivitātes nodevas maksātājs ieskaita valsts pamatbudžetā šim mērķim izveidotai Ekonomikas ministrijas budžeta programmai/apakšprogrammai atvērtajā valsts pamatbudžeta izdevumu kontā Valsts kasē un uzskaita kā iestādes citus pašu ieņēmumus. Attiecīgo budžeta programmu administrē Ekonomikas ministrija. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Noteikumu projekts šo jomu neskar** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Noteikumu projekts šo jomu neskar** |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ekonomikas ministrija tās tīmekļa vietnē ir publicējusi noteikumu projektu un publicēs informāciju par noteikumu projekta virzību. |
| 2. | Sabiedrības līdzdalība projekta izstrādē | Noteikumu projekts ir publicēts Ekonomikas ministrijas tīmekļvietnē. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un sabiedrība “Altum”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Cita informācija | Nav. |

**Ekonomikas ministrs R.Nemiro**

**Vīza: Valsts sekretārs Ē.Eglītis**

Evelīna Matisone; 67013241

Evelina.Matisone@em.gov.lv